भारतीय अंतरिक्ष अनुसंधान संगठन
इसरो ने 22 अक्टूबर 2008 को चंद्रयान-1 भेजा जिसने चन्द्रमा की परिक्रमा की। इसके बाद 24 सितम्बर 2014 को मंगल ग्रह की परिक्रमा करने वाला मंगलयान (मंगल आर्बिटर मिशन) भेजा। सफलतापूर्वक मंगल ग्रह की कक्षा में प्रवेश किया और इस प्रकार भारत अपने पहले ही प्रयास में सफल होने वाला पहला राष्ट्र बना।
स्पेस कॅप्सुल रिकव्हरी प्रयोग
स्पेस कैप्सूल रिकवरी एक्सपेरिमेंट या आमतौर पर स्पेस कॅप्सुल रिकव्हरी-1(SRE-1) एक भारतीय प्रयोगात्मक अंतरिक्ष यान जो भारतीय अंतरिक्ष अनुसंधान संगठन (इसरो) द्वारा श्रीहरिकोटा से 10 जनवरी, 2007 को 03:53 जी.एम.टी. पर शुरू किया गया था। इसका प्रक्षेपण तीन अन्य उपग्रहों के साथ ध्रुवीय उपग्रह प्रक्षेपण यान सी7 रॉकेट द्वारा किया गया था। यह पृथ्वी के वायुमंडल में फिर से प्रवेश करने से पहले 12 दिनों के लिए कक्षा में रहा। और 22 जनवरी को 4:16 जी.एम.टी. पर बंगाल की खाड़ी में नीचे उतरा।